《鹧鸪天 席上有伎持写柳障子乞题，口占应之》
清代·周星誉

青眼窥人漫自妍。黄金抛得买华年。惺忪秋思难瞒水，作弄春光但借烟。

嘶马地，坐莺天。长亭回首更凄然。西风一例逢摇落，未必灵和胜外边。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。